Урыстәыла атранспорт аминистрра "иаку" абилеҭ ала ауаа Аԥсныҟа рымҩангара иалагоит
© Sputnik / Виталий ТимкивКерченская переправа
© Sputnik / Виталий Тимкив/
Анапаҵаҩра
Раԥхьаӡа "иаку" абилеҭ ала Урыстәылантәи Аԥсныҟа аара еиҿкаан 2017 шықәсазы.
АҞӘА, жәабран 28 - Sputnik. Урыстәылантәи Аԥсныҟа "иаку" абилеҭ аҭира иалагеит. Апассаџьырцәа рымҩангара иалагоит мшаԥы 30 инаркны ҳәа аанацҳауеит Урыстәыла атранспорт аминистрра .
Адлер аихамҩа авокзали Шәача аҳаирбаӷәазеи рҟынтәи ауаа автобус маҷқәа рыла имҩаныргоит Аԥсны хә-қалақьк рахь: Гагра, Пицунда, Гәдоуҭа, Афон ҿыц, Аҟәа.
"Иаку" абилеҭ "адәыӷба + автобус" ахарҭәаара ҟалоит "Афедералтә пассаџьыртә еилахәыра" амаҵзурақәа иртәу иахьакәзаалак аихамҩатә вокзал аҟни Урыстәылатәи Аихамҩақәа асаит аҟни.
Абилеҭ "аҳаирплан + автобус" хадырҭәаауеит атуристтә мҩақәа рмаҵзурақәа ркаcсақәа рыҟны иара убас онлаинла аҳаирбилеҭқәа раахәара амаҵзурақәа рҟынтәи.